Document ID: 32004D0732

Title and Content:
ΑΠΌΦΑΣΗ BIH/1/2004 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ της 21ης Σεπτεμβρίου 2004 όσον αφορά την αποδοχή των συνεισφορών τρίτων κρατών στη στρατιωτική επιχείρηση της ΕΕ στη Βοσνία-Ερζεγοβίνη (2004/732/ΚΕΠΠΑ) Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη: τη συνθήκη για την Ευρωπαϊκή Ένωση, και ιδίως το άρθρο 25 τρίτη παράγραφος, την κοινή δράση 2004/570/ΚΕΠΠΑ του Συμβουλίου, της 12ης Ιουλίου 2004, για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη (1), και ιδίως το άρθρο 11 παράγραφος 2 σχετικά με τη συμμετοχή τρίτων κρατών, Εκτιμώντας ακόλουθα: (1) Μετά από αίτημα της επιτροπής πολιτικής και ασφάλειας και την ανάθεση αποστολής από τη στρατιωτική επιτροπή της ΕΕ (EUMC), ο διοικητής επιχειρήσεων της ΕΕ και ο διοικητής δυνάμεων της ΕΕ διεξήγαγαν τις συσκέψεις συγκρότησης και επάνδρωσης δυνάμεων στις 15 Σεπτεμβρίου 2004. (2) Στις 20 Σεπτεμβρίου 2004, κατόπιν της σύστασης του διοικητή επιχειρήσεων ΕΕ για τις συνεισφορές τρίτων κρατών, η EUMC συμφώνησε να συστήσει στην επιτροπή πολιτικής και ασφάλειας, να αποδεχθεί τις συνεισφορές των τρίτων αυτών κρατών. (3) Το Ευρωπαϊκό Συμβούλιο της Κοπεγχάγης ενέκρινε στις 12 και 13 Δεκεμβρίου 2002 δήλωση σύμφωνα με την οποία οι διευθετήσεις «Βερολίνο +» και η υλοποίησή τους θα έχουν εφαρμογή μόνο σε όσα κράτη μέλη της Ευρωπαϊκής Ένωσης είναι ταυτόχρονα είτε μέλη του ΝΑΤΟ, είτε συμβαλλόμενα μέρη της «Εταιρικής σχέσης για την ειρήνη» και έχουν ως εκ τούτου συνάψει διμερείς συμφωνίες ασφάλειας με το ΝΑΤΟ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Συνεισφορές τρίτων χωρών Μετά από τις συσκέψεις συγκρότησης και επάνδρωσης δυνάμεων έγιναν δεκτές οι συνεισφορές στη στρατιωτική επιχείρηση της ΕΕ στη Βοσνία-Ερζεγοβίνη από τα τρίτα κράτη που περιλαμβάνονται στο παράρτημα. Άρθρο 2 Έναρξη ισχύος Η παρούσα απόφαση αρχίζει να ισχύει την ημέρα της έκδοσής της. Βρυξέλλες, 21 Σεπτεμβρίου 2004.

Classification Labels:
2972

Label Descriptions:
{"2972": "ΕΘΝΙΚΗ ΑΜΥΝΑ"}

EuroVoc IDs (Original): 5781
122
3489
2464
99
8278
6722
914

EuroVoc IDs (Expanded): 5781
122
3489
2464
99
8278
6722
914

Dataset Source: meu

Split: train